Alfie (drama)
Alfie je teatarski komad britanskog pisca Billa Naughtona premijerno izveden u Londonu 1963. godine. Po žanru je mješavina drame i komedije. Protagonist je Alfie Elkins, mladi cockney vozač iz Londona koji uživa u reputaciji velikog zavodnika. Radnja, koju protagonist povremeno komentira obraćajući se neposredno publici, prikazuje njegove odnose sa brojnim ženama, odnosno kako ih bezdušno iskorištava sve dok ga tragedija ne natjera da preispita svoj životni stil. Predstava, u kojoj je u originalnoj postavi kao protagonist nastupio Terence Stamp, je postigla veliki uspjeh. Godine 1966. je snimljena filmska verzija sa Michaelom Caineom, a 2004. godine i istoimeni remake sa Judeom Lawom u glavnoj ulozi.

Naughton je nekoliko godina kasnije napisao nastavak u obliku romana Alfie Darling, koji je također dobio filmsku ekranizaciju.

Drame 1963.
Britanska književnost
Authority control 2